Diari Oficial de la Generalitat Valenciana


Sumari del DOGV 3643, del 13-12-1999 (1999/9976)

ORDRE de 3 de novembre de 1999, de la Conselleria de Cultura, Educació i Ciència, per la qual s'autoritza la posada en funcionament dels ensenyaments en l'Escola Universitària Ford Espanya, adscrita a la Universitat Politècnica de València.
------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3643

Data del DOGV
:   13-12-1999

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   1999/9976


Data del document
:   03-11-1999

Organisme emissor
:   Conselleria de Cultura, Educació i Ciència

Tipus de document
:   Ordre

Descriptors 

:   * ensenyament superior
    * empresa multinacional
    * universitat

ORDRE de 3 de novembre de 1999, de la Conselleria de Cultura, Educació i Ciència, per la qual s'autoritza la posada en funcionament dels ensenyaments en l'Escola Universitària Ford Espanya, adscrita a la Universitat Politècnica de València. [1999/M9976]
  
El Decret 262/1994, de 20 de desembre, del Govern Valencià, va aprovar l'adscripció del centre Escola Universitària Ford Espanya a la Universitat Politècnica de València, per impartir els ensenyaments que conduiran a obtindre el títol d'Enginyer Tècnic Industrial, especialitat Mecànica.
  
L'article 3 de l'esmentat decret establix que el conseller de Cultura, Educació i Ciència autoritzarà la posada en funcionament dels ensenyaments, una vegada que el Govern homologue el títol oficial que expedirà el centre, segons el que establix el Reial Decret 1496/1987, de 6 de novembre, sobre obtenció, expedició i homologació de títols universitaris.
  
El Reial Decret 1331/1999, de 31 de juliol, homologa el títol d'Enginyer Tècnic Industrial, especialitat Mecànica, del centre Escola Universitària Ford Espanya, adscrit a la Universitat Politècnica de València.
  
Vist l'article 16 apartat 4 del Reial Decret 557/1991, de 12 d'abril, sobre creació i reconeixement d'universitats i centres universitaris i el que disposa l'article 12 del Decret 252/1997, de 23 de setembre, del Govern Valencià, pel qual es regula el procediment d'autorització d'implantació de titulacions en les universitats públiques de la Comunitat Valenciana.
  
ORDENE
  
Autoritzar la posada en funcionament, amb efecte des de la data en què s'impartiran els ensenyaments que conduiran a obtindre el títol oficial d'Enginyer Tècnic Industrial, especialitat Mecànica, que organitzarà el centre privat d'ensenyaments superiors Escola Universitària Ford Espanya, adscrit a la Universitat Politècnica de València.
  
DISPOSICIÓ FINAL
  
Primera
  
D'acord amb el que establixen els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú i els articles 10, 14 i 46 de la Llei Reguladora de la Jurisdicció Contenciosa Administrativa, la present ordre, que posa fi a la via administrativa, podrà ser recorreguda potestativament en reposició o caldrà plantejar directament el recurs contenciós administratiu, en els terminis i davant els òrgans que s'indiquen a continuació:
  
a) El recurs de reposició s'haurà d'interposar davant el conseller de Cultura, Educació i Ciència, en el termini d'un mes comptador des de l'endemà de la publicació.
  
b) El recurs contenciós administratiu s'haurà de plantejar davant el Tribunal Superior de Justícia de la Comunitat Valenciana, en el termini de dos mesos comptadors des de l'endemà de la publicació.
  
Segona
  
La present ordre entrarà en vigor l'endemà de la publicació en el Diari Oficial de la Generalitat Valenciana.
  
València, 3 de novembre de 1999
  
El conseller de Cultura, Educació i Ciència,
  
MANUEL TARANCÓN FANDOS